Մենք սակավահող երկիր ենք, մշակելի քիչ հողատարծք ունենք: Տարիներ շարունակ իրականացվող սխալ ագրարային քաղաքականության արդյունքում էլ շատ հողեր դեգրադացվել են: Հայաստանում ջրատարները մաշվել, շարքից դուրս են եկել եւ անգամ տեղեր կա, որ 80 տոկոս ջրի կորուստ ենք ունենում: Ջրի հարկը գյուղացիներից հավաքել են, բայց օլիգարխները հեկտարներով հողատարածքի համար հարկ չեն վճարել: Դրանք խնդիրներ են, որ պետական մոտեցում են պահանջում: Պետությունը պետք է տեր կանգնի երկրին ու այնպիսի պայմաններ ստեղծի, որ գյուղացին չթողնի իր հողը եւ հեռանա: Գյուղացին աշխատող է, եթե պայմաններ լինեն, լավ ծրագրեր լինեն մշակված, նա կաշխատի: Երկրի դատարկվում է, սա անվտանգության հարց է: